**JELGAVAS PILSĒTAS PAŠVALDĪBAS 2020.GADA 24.SEPTEMBRA**

**SAISTOŠO NOTEIKUMU NR.**20-32 **„Par reklāmU un reklāmas objektu izvietošanu publiskās vietās vai vietās, kas vērstas pret publisku vietu Jelgavas pilsētā”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Izvērtējot esošo situāciju reklāmu izvietošanas saskaņošanas un kontroles procesā, kā arī Jelgavas pilsētas pašvaldības 2013.gada 19.decembra saistošo noteikumu Nr.13-57 “Par reklāmas un reklāmas objektu izvietošanu publiskās vietās vai vietās, kas vērstas pret publisku vietu Jelgavas pilsētā” atbilstību spēkā esošajiem normatīvajiem aktiem reklāmas izvietošanas jomā, secināts, ka ir nepieciešama saistošo noteikumu normu aktualizācija.Ņemot vērā nepieciešamo grozījumu apjomu, konstatēts, ka to normu apjoms pārsniegtu pusi no Jelgavas pilsētas pašvaldības 2013.gada 19.decembra saistošo noteikumu Nr.13-57 “Par reklāmas un reklāmas objektu izvietošanu publiskās vietās vai vietās, kas vērstas pret publisku vietu Jelgavas pilsētā” normu apjoma, līdz ar to ir jāsagatavo jauns saistošo noteikumu projekts.Atbilstoši minētajam ir sagatavots Jelgavas pilsētas domes saistošo noteikumu projekts “Par reklāmas un reklāmas objektu izvietošanu publiskās vietās vai vietās, kas vērstas pret publisku vietu Jelgavas pilsētā”, kas izstrādāts saskaņā ar Reklāmas likuma 7.panta trešo daļu, Ministru kabineta 2012.gada 30.oktobra noteikumu Nr.732 “Kārtība, kādā saņemama atļauja reklāmas izvietošanai publiskās vietās vai vietās, kas vērstas pret publisku vietu” 28. un 45. punktu un Priekšvēlēšanu aģitācijas likuma 221.panta otro daļu.Reklāmas likuma 7.panta trešajā daļā noteikts, ka pašvaldībai, ievērojot šā likuma un citu normatīvo aktu noteikumus reklāmas jomā, ir tiesības izdot saistošos noteikumus par reklāmas izvietošanu publiskās vietās un vietās, kas vērstas pret publisku vietu, paredzot ierobežojumus reklāmas izmēram, veidam, gaismas un skaņas efektiem atbilstoši videi, ēku un būvju arhitektūrai, kā arī nosakot vietas, kurās aizliegta atsevišķu preču, preču grupu vai pakalpojumu reklāmas izplatīšana.Ministru kabineta 2012.gada 30.oktobra noteikumu Nr.732 “Kārtība, kādā saņemama atļauja reklāmas izvietošanai publiskās vietās vai vietās, kas vērstas pret publisku vietu” 28.punktā noteikts, ka pašvaldība ir tiesīga savā administratīvajā teritorijā izvietot afišu stabus un stendus. Pašvaldība saistošajos noteikumos nosaka afišu stabu un stendu izmantošanas kārtību. Savukārt saskaņā ar minēto noteikumu 45.punktu pašvaldība ir tiesīga saistošajos noteikumos noteikt kārtību, kādā veicama reklāmas vai reklāmas objektu izvietošanas uzraudzība un kontrole.Priekšvēlēšanu aģitācijas likuma 221.panta otrajā daļā paredzēts, ka pašvaldībai vismaz 150 dienas pirms vēlēšanu dienas, ievērojot šā likuma un citu normatīvo aktu noteikumus, ir tiesības izdot saistošos noteikumus par priekšvēlēšanu aģitācijas materiālu izvietošanu publiskās vietās un vietās, kas vērstas pret publisku vietu, paredzot ierobežojumus priekšvēlēšanu aģitācijas materiālu izmēram, veidam, gaismas un skaņas efektiem atbilstoši videi, ēku un būvju arhitektūrai, kā arī noteikt šā panta pirmajā daļā minētajām vietām papildu vietas, kurās aizliegta priekšvēlēšanu aģitācijas materiālu izvietošana. Minētā likuma 21.panta trešajā daļā noteikts, ka pašvaldības vismaz 120 dienas pirms vēlēšanu dienas var noteikt publiskās lietošanas ārtelpas, kur nedrīkst novietot galdus un uzsliet teltis un pārvietojamas nojumes, un laiku, kad nedrīkst novietot galdus un uzsliet teltis un pārvietojamas nojumes.  |
| 2. Īss projekta satura izklāsts | Saistošie noteikumi nosaka reklāmu, reklāmas objektu ar piesaisti zemei vai bez tās un priekšvēlēšanu aģitācijas materiālu izvietošanas kārtību un izvietošanas ierobežojumus, afišu stabu un stendu izmantošanas kārtību, kā arī kārtību, kādā veicama reklāmas un reklāmas objektu izvietošanas uzraudzība, noteikumu izpildes kontrole un atbildība par noteikumu neievērošanu.  |
| 3. Informācija par plānoto projekta ietekmi uz budžetu | Nav ietekmes. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav ietekmes |
| 5. Informācija par administratīvajām procedūrām | Saistošo noteikumu izpildi nodrošinās Jelgavas pilsētas pašvaldības administrācijas Būvvalde.Kontroli par saistošo noteikumu izpildi un administratīvā pārkāpuma procesu par saistošo noteikumu pārkāpumiem līdz administratīvā pārkāpuma lietas izskatīšanai veic Jelgavas pilsētas pašvaldības iestāde “Jelgavas pilsētas pašvaldības policija”. Administratīvā pārkāpuma lietu izskata Jelgavas pilsētas domes Administratīvā komisija. |
| 6. Informācija par konsultācijām ar privātpersonām | Konsultācijas ar privātpersonām netika veiktas.  |

Jelgavas pilsētas domes priekšsēdētājs A.Rāviņš